CELEX: 62020CN0502
Language: fi
Date: 2020-10-05 00:00:00
Title: Asia C-502/20: Ennakkoratkaisupyyntö, jonka Cour d'appel de Mons (Belgia) on esittänyt 5.10.2020 – TP v. Institut des Experts en Automobiles

1.2.2021   
            
            
               FI
            
            
               Euroopan unionin virallinen lehti
            
            
               C 35/23
            
         
      Ennakkoratkaisupyyntö, jonka Cour d'appel de Mons (Belgia) on esittänyt 5.10.2020 – TP v. Institut des Experts en Automobiles
      (Asia C-502/20)
      (2021/C 35/34)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d'appel de Mons (Belgia)
      
         Pääasian asianosaiset
      
      
         Kantaja: TP
      
         Vastaaja: Institut des Experts en Automobiles
      
         Ennakkoratkaisukysymykset
      
      
                  1)
               
               
                  Voitaisiinko autoasiantuntijan ammatin tunnustamisesta ja suojaamisesta 15.5.2007 annetun Belgian lain 5 §:n [1 momentin 2 kohdan] b alakohdan ja 6 §:n säännöksiä, luettuina yhdessä EU:n ammattipätevyyden tunnustamista koskevista yleisistä puitteista 12.2.2008 annetun lain säännösten, erityisesti 6, 8 ja 9 §:n kanssa, tulkita siten, ettei palvelun tarjoaja, joka siirtää toimipaikkansa toiseen jäsenvaltioon, voi kirjautua tämän muutoksen jälkeen alkuperämaassaan eli Belgiassa IEA:n ylläpitämään väliaikaisen ja satunnaisen toiminnan harjoittajien rekisteriin harjoittaakseen siellä väliaikaista ja satunnaista toimintaa? Onko tällainen tulkinta sopusoinnussa unionin oikeudessa tunnustetun sijoittautumisvapauden kanssa?
               
            
                  2)
               
               
                  Ovatko autoasiantuntijan ammatin tunnustamisesta ja suojaamisesta 15.5.2007 annetun Belgian lain 5 §:n [1 momentin 2 kohdan] b alakohdan ja 6 §:n säännökset, luettuina yhdessä EU:n ammattipätevyyden tunnustamista koskevista yleisistä puitteista 12.2.2008 annetun lain säännösten, erityisesti 6, 8 ja 9 §:n kanssa, tulkittuina siten, että väliaikaisen ja satunnaisen toiminnan käsitteellä suljetaan pois se, että jäsenvaltioon sijoittautunut palveluntarjoaja voisi suorittaa toisessa jäsenvaltiossa palveluja, jotka eivät tietystä toistuvuudesta huolimatta ole säännöllisiä, tai että hänellä voisi olla siellä tietty infrastruktuuri, sopusoinnussa edellä mainittujen ammattipätevyyden tunnustamisesta 7.9.2005 annetun Euroopan parlamentin ja neuvoston direktiivin 2005/36/EY (1) säännösten kanssa?
               
            
         (1)  EUVL 2005, L 255, s. 22.